Publication: Magyar Közlöny
Issue: MK-2001-142 (Year: 2001, Number: 142)
Era: 1990-2004
Section: Az Alkotmánybíróságról szóló 1989. évi XXXII. törvény
Paragraph Index: 44

Az Alkotmánybíróságról szóló 1989. évi XXXII. törvény (a továbbiakban: Abtv.) az Alkotmánybíróság eljárásának közös szabályai között a 27. § (2) bekezdésében kimondja, hogy: „Az Alkotmánybíróság határozata mindenkire nézve kötelező.” Ezért az Országos Választási Bizottság a rendelkező részben foglaltak szerint határozott. A határozat az Alkotmány 70/H. §-ának (1) és (2) bekezdésén, az Nsztv. 10. §-ának b) pontján, a Ve. 117. §-án, az Abtv. 27. §-ának (2) bekezdésén, a jogorvoslatról való tájékoztatás a Ve. 130. §-ának (1) bekezdésén alapul. Dr. Máthé Gábor s. k., az Országos Választási Bizottság elnöke Az Országos Választási Bizottság 13/2001. (XII. 11.) OVB határozata Az Országos Választási Bizottság a Magyar Szocialista Párt kérelmére — amelyben országos népszavazás kitűzésére irányuló állampolgári kezdeményezés aláírásgyűjtő íve mintapéldányának, illetve az azon szereplő kérdés hitelesítését kérte — az Alkotmánybíróság 52/2001. (XI. 29.) AB határozatával elrendelt új eljárásban meghozta a következő határozatot: Az Országos Választási Bizottság az aláírásgyűjtő ív hitelesítését megtagadja. címzett kifogást lehet benyújtani az Országos Választási Bizottságnál. INDOKOLÁS Az Országos Választási Bizottság 5/2001. (VIII. 21.) OVB határozatával hitelesítette a Magyar Szocialista Párt által benyújtott országos népszavazás elrendelésére irányuló aláírásgyűjtő ívet és az azon szereplő kérdést: „Akarja-e Ön, hogy a Munka Törvénykönyve a munkavállalóknak ismét heti két teljes pihenőnapot biztosítson úgy, hogy ezek egyike vasárnap legyen, és a vasárnap vagy más pihenőnapon végzett munkáért kiemelt díjazás járjon?” Az Országos Választási Bizottság határozata ellen benyújtott kifogásokat az Alkotmánybíróság 52/2001. (XI. 29.) AB határozatában bírálta el. Az Alkotmánybíróság az Országos Választási Bizottság 5/2001. (VIII. 21.) OVB határozatát megsemmisítette, és az Országos Választási Bizottságot új eljárásra utasította. Az Alkotmánybíróság határozatában megállapította, hogy a népszavazásra bocsátandó kérdésre nem lehet egyértelműen válaszolni.

Source: https://magyarkozlony.hu/hivatalos-lapok/c1fd49af6a567c881cf7def7b569a33b9e7367eb/dokumentumok/a1825eef42e6e27395420dd72d1fa0db9d4a90dd/letoltes